open-index/open-wikipedia-markdown huggingface dataset:
Morten Aasbø

**Morten Aasbø** (født 18. juli 1952 i Lillesand) er en norsk reiselivsjournalist. 

Aasbø jobbet som journalist i VG fra 1981 til 1990, og har siden jobbet som frilansjournalist og skrevet reisehåndbøker om blant annet Gran Canaria (1991) og Balearene (1993). 

I januar 2010 kom boken *[[De lærte oss å reise - 50 år med norsk charterturisme]]*, som tar for seg den norske charterturismens fremvekst fra slutten av 1950-årene og frem til i dag. Boken har blitt brukt som obligatorisk pensumlitteratur på Høgskolen i Innlandets reiselivsstudium.

Aasbø jobber for tiden med to nye reisehåndbøker om henholdsvis Estland og Latvia.

## Bokutgivelser
* *Charterguiden Gran Canaria* (1991) ISBN 82-91099-00-6
* *Charterguiden Mallorca Ibiza Menorca* (1993) ISBN 82-91099-01-4
* *[[De lærte oss å reise - 50 år med norsk charterturisme]]* (2010) ISBN 978-82-91-09902-6

## Referanser


## Eksterne lenker
* https://web.archive.org/web/20180329113728/http://columbusforlag.no/
Legepestrot

**Legepestrot** (*Petasites hybridus*) er en flerårig urt i kurvplantefamilien.

## Beskrivelse
Stengelen er hul med rødbrune, skjellaktige blad og 30–40 blomsterkorger. Korgene har fiolette korgdekkblad og blekt rødlige, svakt duftende blomster. Stengelen er 10–40 cm lang ved blomstringen i april–mai, men kan bli opptil 120 cm seinere. Planten er for det meste særbu med egne hann- og hunnplanter, men det finnes også planter med begge typer blomster. I Nord-Europa er de fleste plantene hannplanter som sprer seg med biter av jordstengelen. Rosettbladene kommer om sommeren, som hos slektningen hestehov. De er hjerteformete og 50–70 cm brede.

## Utbredelse
Legepestrot vokser vilt i det mest av Europa, men mangler lengst sør og nord og på det meste av Den iberiske halvøy. Arten finnes også i Anatolia, Transkaukasia og Nord-Iran. Den finnes forvillet i Nord-Amerika. Planten vokser i veg-, åker- og bekkekanter, ved gartnerier og langs jernbaner.

Planten kom sannsynligvis til Norge i middelalderen grunnet sin anvendelse innen medisin, men de nåværende norske bestandene er mye yngre. Den ble først funnet forvillet ved Kristiansand i 1820-årene, og arten finnes nå spredt nordover til Troms, for det meste ved kysten, men også i mjøsbygdene. Arten fortrenger alle andre urter på dyp og næringsrik jord og er vanskelig å utrydde. I Fremmedartslista er legepestrot vurdert til å ha *svært høy risiko*.

I Danmark er pyrrolizidinalkaloider fra legepestrot funnet både i bekker og grunnvannsbrønner, så planten utgjør også en risko for forurensning av drikkevann.

## Medisinsk bruk
I antikken og middelalderen var legepestrot en viktig medisinsk urt, og den er omtalt hos Dioskorides. En mente at å tygge på rota beskyttet mot pest. Slektsnavnet *Petasites* har ingen sammenheng med pest, men kommer av det greske ordet *petasos*, som er en bredbremmet hatt. Navnet viser til de store bladene som er like vide som en slik hatt.

Planten inneholder minst to stoffer med medisinsk virkning, petasin og isopetasin. Den er tradisjonelt brukt som muskelavslappende middel og som behandling for pest, utslett, leddgikt, nyre- og gallestein. En studie fra 2004 viser at planten har meget god virkning i behandling av migrene. Andre studier viser at den har like god effekt mot høysnue som vanlige allergimedisiner. Legepestrot inneholder  pyrrolizidinalkaloider som er kreftframkallende, mutagene og kan gi alvorlige leverskader. Ubehandlede ekstrakter fra legepestrot må derfor ikke brukes til medisinske formål.

## Galleri

File:Pestskråp - Butterbur - (Petasites hybridus) - Ystad - 2025.jpg|Legepestrot i Ystad.
Fil:Petasites hybridus (Leafs).jpg|Blad


## Referanser



## Eksterne lenker
*
Mount Wilson Observatory

**Mount Wilson Observatory** er et astronomisk observatorium nordøst for Los Angeles i California, USA.

Observatoriet ligger på toppen av Mount Wilson i en høyde på 1 742 moh.

Edwin Hubbles oppdagelse av andre galakser utenfor vår egen, ble gjort fra dette observatoriet med det 2½ m store Hooker-teleskopet og offentliggjort 1. januar 1925. Siden registrerte han sammen med Milton L. Humason også tilstedeværelsen av rødforskyvning som indikerte at universet stadig utvides.

## Eksterne lenker
*
Seeding til VM i fotball 2010

**Trekningen til [[fotball-VM 2010]]** fant sted kl. 19:00 lokal tid (UTC+2) den 4. desember 2009 i Cape Town, Sør-Afrika. I forberedelsene til trekningen ble de kvalifiserte lagene seedet og organisert i potter. 

## Seeding
Kriteriene for seedingen ble utgitt 2. desember og var i motsetning til kriterier for tidligere VM-seeding, kun basert på FIFA-rankingen fra oktober 2009 . Bruk av nyeste rankingliste før trekningen (november 2009) var tenkt å gi urettferdig fordel til de landene som hadde spilt med et konkurranselignende kampoppsett i VM-kvalifiseringen i løpet av denne måneden, på bekostning av de nasjonene som allerede hadde booket sin plass i turneringen.

De syv toppseedede lagene ifølge rankingkriteriene og vertsnasjonen Sør-Afrika (som også var forutbestemt til å være i Gruppe A) ble plassert i pott 1. 

## Trekningen
Lagene ble organisert i fire potter, hver pott bestående av åtte lag. De seedete lagene ble plassert i potte 1 og de resterende lagene ble plassert i pott 2-4 på geografisk grunnlag, som nedenfor. 

Den grunnleggende prosedyren for trekningen var å trekke ut pottene ved å begynne med pott 1. Et lag fra hver pott skulle plasseres i én av åtte grupper fra A til H, alt etter trekningen. Etter at hvert lag hadde blitt fordelt på en gruppe, ble også dets plassering i gruppa trukket. Dette bestemte lagets plassering i det forhåndsbestemte kampoppsettet. Dette gjaldt ikke for de seedede lagene, som ble plassert automatisk på øverste posisjon i sine respektive grupper. 

For å opprettholde geografisk separering av lag måtte den grunnleggende prosedyren for trekning endres litt ved trekningen av pott 3. Ingen av de tre søramerikanske lagene kunne havne i samme gruppe som Brasil eller Argentina, og ingen afrikanske lag kunne bli plassert i gruppe med vertsnasjonen Sør-Afrikas. For å imøtekomme dette kravet ble de to første afrikanske lagene som ble trukket ut umiddelbart plassert i gruppene til Brasil og Argentina. Sør-Afrikas gruppe (forutbestemt til å være gruppe A) var dedikert til Sør-Amerika og skulle ikke fylles opp før de første søramerikanske lagene hadde blitt trukket ut. Utover disse overveielsene ble prinsippet om å fylle opp fra gruppe A til H tatt i bruk.   

I tilfelle de to første lagene som ble trukket ut fra pott 3 var Nigeria og Elfenbenskysten, ble disse lagene plassert henholdsvis i Argentinas gruppe B og Brasils gruppe G. Algerie ble deretter plassert i gruppe C slik at et søramerikansk lag, Uruguay, kunne plasseres med Sør-Afrika.

## Referanser
David Conklin

**David «Dave» Conklin** (født 22. september 1955 i Edgerton i Wisconsin) er en kjelkehockeyspiller fra USA. Han skadet ryggmargen i en motorsykkelulykke i 1981. 

## Meritter
* Paralympiske vinterleker 2006
** Bronse

* VM i kjelkehockey 2004
** Sølv

* Paralympiske vinterleker 2002
** Gull

* VM i kjelkehockey 2000
** 6.-plass 

* Paralympiske vinterleker 1998
** 6.-plass

* VM i kjelkehockey 1996
** 5.-plass

## Referanser


## Eksterne lenker
* Sacramento Lightning Sled Hockey – ''Dave Conklin''
* Paralympic.org - Paralympiske resultater
* Salt Lake 2002 – ''Dave CONKLIN – United States of America (USA)''
Himalia (måne)

**Himalia** er Jupiters sjette største måne.

Den ble oppdaget av Charles Dillon Perrine ved Lick Observatory i California den. 3. desember 1904 og er oppkalt etter nymfen Himalia som fødte tre sønner for Zevs (Jupiters greske motstykke).

## Noter og referanser
;Noter


;Referanser
Interflug

**Interflug**  (egentlig Interflug Gesellschaft für internationalen Flugverkehr m.b.H.) var både DDRs statlige flyselskap og en paraplyorganisasjon for alle andre kommersielle luftfartsaktiviteter i landet (jordbruksfly, flysikkerhet og drift av flyplasser) Selskapet ble grunnlagt i 1958 og oppløst i 1991.
Charles Dillon Perrine

**Charles Dillon Perrine** (født 28. juli 1867, død 21. juni 1951) var en argentinsk astronom født i Ohio, USA.

Han jobbet ved Lick Observatory fra 1893 til 1909, før han ble leder for The Argentine National Observatory (i dag kjent som Observatorio Astronómico de Córdoba) i Argentina fra 1909 frem til 1936.

Han er kjent for å ha oppdaget to av Jupiters måner, Himalia (i 1904) og Elara (i 1905).

## Referanser
Den Sorte Diamant

**Den Sorte Diamant** (eller **Diamanten**) i København er det nyeste tilbygget til Det Kongelige Bibliotek på Slotsholmen. Bygningen er tegnet av arkitektfirmaet schmidt hammer lassen architects og åpnet for publikum 15. september 1999.

Bygningen har 450 lokaler og 800 dører. Fasaden består av 2&nbsp;500 kvadratmeter sort granitt fra Zimbabwe, tilskåret og polert i Nord-Italia. Hver granittstein veier 75 kg. Glassveggene mot lesesalene er fremstilt i Tyskland og er 6 meter høye, 2,40 meter brede og 16 mm tykke. Hver enkelt glasskive veier 576 kg.

Den Sorte Diamant inneholder først og fremst publikumsfunksjoner. Med utgangspunkt i bibliotekets samlinger er det regelmessige kulturhistoriske utstillinger i *Søjlesalen* og *Montanasalen* (av P. J. Lassen), *[[Det Nationale Fotomuseum]]* stiller ut med utgangspunkt i bibliotekets *Kart- og Billedsamling*, *Museet for Dansk Bladtegning* stiller ut på *Bladtegnergangen* og *Dronningesalen* byr på klassisk musikk og intervjuer m.m.

Oppover i etasjene finner man de egentlige biblioteksfunksjonene. Utlånsskranken er plassert på den såkalte utlånsbroen. Her forbindes Den Sorte Diamant med den gamle biblioteksbygningen Holm. Høyere oppe i Diamanten finnes en rekke spesialsentre og lesesaler. Publikumsfasilitetene er samlet i midten av Diamanten rundt det høye, lyse atrium som løper i hele bygningens høyde. Ut mot bygningens sider ligger kontorer og administrasjon. Bibliotekets direksjon holder til øverst i bygningen.

Diamantklubben er Det Kongelige Biblioteks kulturklubb. Med utgangspunkt i biblioteket og dets unike samlinger tilbyr klubben kulturelle arrangementer i Den sorte diamants vakre rom, blant annet foredrag, konserter og utstillinger.

## Referanser

## Eksterne lenker
* Det Nationale Fotomuseum
* Center for Kort og Billeder
* Center for Manuskripter & Boghistorie
* Center for Musik og Teater
* Center for Orientalia og Judaica
* Museet for Dansk Bladtegning
* Læsesal Vest
Elara (måne)

**Elara** er Jupiters åttende største måne og ble oppdaget av Charles Dillon Perrine ved Lick Observatory 2. januar 1905.

## Noter og referanser
;Noter


;Referanser
Lick Observatory

**Lick Observatory** er et astronomisk observatorium på toppen av Mount Hamilton, øst for San Jose i California, USA. Observatoriet er styrt fra University of California i Santa Cruz.

Observatoriet ble bygget mellom 1876 og 1887, for en testamentarisk gave fra James Lick, en rik velgjører for vitenskapen som i 1887 ble gravlagt under der det fremtidige teleskopet skulle stå.
## Eksterne lenker
*
Zakumi

**Zakumi** («født» ) er den offisielle maskoten for VM i fotball 2010 som går i Sør-Afrika. Maskoten er en antropomorf leopard med grønne gyldne farger. Navnet Zakumi kommer fra *ZA* som er ISO 3166-1-koden til Sør-Afrika og *kumi*, et ord som betyr ti på mange afrikanske språk.

## Profil
Zakumis «fødselsdag» er på samme dag som den offisielle høytidsdagen for ungdommer som markerer dagen for Soweto-opprøret, og fødselsåret (1994) er året det for første gang ble gjennomført et ikke-rasistisk valg i Sør-Afrika. Han vil altså bli 16 år i løpet av mesterskapet.

De grønne og gule fargene i karakteren matcher fargene som er brukt i de sørafrikanske sportsdraktene, så vel som i fotballdraktene til det sørafrikanske landslaget i fotball.

Det offisielle mottoet til Zakumi er: «Zakumi's game is Fair Play.»

## Se også
*VM i fotball 2010

## Referanser


## Eksterne lenker
* FIFAs offisielle side for Zakumi
Lawrence Krauss

**Lawrence M. Krauss** (født 27. mai 1954) er en amerikansk professor i astrofysikk ved Arizona State University. Han er forfatter av flere bestselgende bøker, blant annet *[[The Physics of Star Trek]]*.

## Biografi

Krauss ble født i New York City, men familien flyttet deretter til Toronto, og han tilbrakte sin barndom i Canada. Han giftet seg med Katherine Kelley i 1980 og de fikk datteren, Lilli. Han mottok lavere akademiske grader i matematikk og fysikk fra Carleton University, og sin Ph.D. fra Massachusetts Institute of Technology i 1982. I 1985 ble han førstelektor ("assistant professor") ved Yale University og i 1988 førsteamanuensis ("associate professor"). Som professor i astronomi og styreformann i det fysiske institutt ved Case Western Reserve University i perioden 1993 til 2005, ble han kalt fysikkens svar på Ambrose Swasey. Siden august 2008 har han jobbet ved Arizona State University.

## ID-kritikk

Krauss er en aktiv motstander av intelligent design-bevegelsen i USA. Under en protestmarkering ved åpningen av det (ung jord-)kreasjonistiske "Creation Museum" i Kentucky sommeren 2007, holdt han en av de mange appellene. Han kritiserte museet for å spre vitenskapelige usannheter under dekke av å være et museum. «Å villede barn til å tro at vitenskap kun er en historie, på lik linje med alle andre historier, er å håne de fremskritt gjort i vitenskapens navn og å undergrave den vitenskapelige metode.» hevdet han.

## Publikasjoner

* *The Fifth Essence* (1991) ISBN 0-465-02377-0
* *Fear of Physics* (1994) ISBN 0-465-02367-3
* *[[The Physics of Star Trek]]* (1995) ISBN 0-465-00559-4
* *Beyond Star Trek* (1998) ISBN 0-06-097757-4
* *Quintessence* (2001) ISBN 0-465-03741-0
* *Atom* (2002) ISBN 0-316-18309-1
* *Hiding in the Mirror* (2005) ISBN 0-670-03395-2

En mer komplett liste over publikasjoner finnes her

## Priser

* Gravity Research Foundation First prize award (1984)
* Presidential Investigator Award (1986)
* American Association for the Advancement of Science's Award for the Public Understanding of Science and Technology (2000)
* Julius Edgar Lilienfeld Prize (2001)
* Andrew Gemant Award (2001)
* American Institute of Physics Science Writing Award (2002)
* Oersted Medal (2003)
* American Physical Society Joseph P. Burton Forum Award (2005)
* Center for Inquiry World Congress Science in the Public Interest Award (2009)
* Helen Sawyer Hogg Prize of the Royal Astronomical Society of Canada and the Astronomical Society of Canada (2009)

## Referanser
http://www.youtube.com/watch?v=LkrJsvxZyYo

## Eksterne lenker
* 
* 
* 
*  «A universe from nothing» under AAI 2009
*  Lawrence M. Krauss in Interview with 99FACES – Every Atom in Your Body Comes From a Star
Atle Knudsen

**Atle Knudsen** (født 1971) er en norsk regissør og manusforfatter.

Han fikk Gullruten 2012 i fagprisklassen for beste regi i en dramaproduksjon for NRK-serien *[[Vaffelhjarte]]*. Knudsen var gift med Vera Micaelsen som døde av kreft i 2018. Han skapte og regisserte TV-serien *[[Etterglød]]* fra 2022 som var inspirert av sykdommen til ektefellen. Serien vant flere priser, blant annet ble den kåret til beste serie under Prix Europa i 2022, mens Knudsen ble nominert i klassen beste regi under  2023.

## Filmografi
Knudsen har blant annet regissert følgende norske filmer og TV-serier:
* *Tordyveln flyger i skymningen* (2025)
* *[[Etterglød]]* (2022) 
* ''Kristiania magiske tivolitheater'' (2021)
* *Blodtur* (2020)
* *På rektors kontor* (2019)
* *En får væra som en er* ((2019)  
* *ZombieLars* (2017) 
* *[[Kampen for tilværelsen (norsk TV-serie)|Kampen for tilværelsen]]*  (sesong 2, episode 6, 7 og 8) (2014)
* *[[MK-X]]* (2014) (sesong 2 episode 2, 7 og 8)
* *[[Trio (TV-serie)|Trio]]* (2013)
* *[[Hjem (TV-serie)|Hjem]]* (episode 3, 4, 7, 8) (2012)
* *[[Vaffelhjarte]]* (2011)
* *[[ORPS]]* (2009)
* *[[ORPS – The Movie]]* (2009)
* *[[Jul i Svingen]]* (2006)
* *[[Linus i Svingen]]* (2004)
* *[[Uhu!]]* (2002)

## Referanser


## Eksterne lenker
*
Iaidō

**Iaidō** (居合道; *iaidou*, «kunsten å trekke et sverd») er en japansk kampsport.

## Kilder
* Norges Kendoforbund om Iaido
Manuel Guerra

**Manuel Guerra, Jr.** (født 7. juli 1967 i Chicago) er en kjelkehockeyspiller fra USA. Han er keeper. 

Guerra fikk polio som barn, som gikk utover hans venstre fot. Han begynte å spille kjelkehockey i 1991, og i 1992 ble han invitert til å delta i uttaket til USAs landslag. Her ble han valgt som keeper, og han har siden dette deltatt i tre paralympiske vinterleker og tre VM i kjelkehockey. 

## Meritter
* Paralympiske vinterleker 2006
** Bronse

* World cup i kjelkehockey 2005
** Bronse

* VM i kjelkehockey 2004
** Sølv

* Paralympiske vinterleker 2002
** Gull

* VM i kjelkehockey 2000
** 6.-plass 

* Paralympiske vinterleker 1998
** 6.-plass

* VM i kjelkehockey 1996
** 5.-plass

## Referanser


## Eksterne lenker
* Paralympic.org - Paralympiske resultater
* Salt Lake 2002 – ''Manuel Jr. GUERRA – United States of America (USA)''
Brian Ruhe

**Brian Ruhe** (født 6. september 1974 i Greenville i Ohio) er en kjelkehockeyspiller fra USA. 

Ruhe amputerte begge beina over kneet etter en bilulykke da han var 18 år gammel. Han begynte med sledehockey i 2000. 

## Meritter
* Paralympiske vinterleker 2002
** Gull

## Eksterne lenker
* Paralympic.org - Paralympiske resultater
* Salt Lake 2002 – ''Brian RUHE – United States of America (USA)''
Sylvester Flis

**Sylvester «Sly» Flis** (født 20. juni 1967 i Stalda Wola i Polen) er en kjelkehockeyspiller fra USA, som spiller forsvar. Han ble amerikansk statsborger i 2001. 

Flis er født med ryggmargsbrokk (spina bifida). 

## Meritter
* Paralympiske vinterleker 2002
** Gull

* VM i kjelkehockey 2000
** 6.-plass 

## Eksterne lenker
* Paralympic.org - Paralympiske resultater
* Salt Lake 2002 – ''Sylvester FLIS – United States of America (USA)''
Katarina Kresal

**Katarina Kresal** (født 28. januar 1973 i Ljubljana) er en slovensk politiker. Hun var  innenriksminister i regjeringen til Borut Pahor fra november 2008 til august 2011.  Kresal tilhører det liberale partiet Liberalna demokracija Slovenije (LDS).

Kresal er utdannet jurist fra Universitetet i Ljubljana. Hun har arbeid i rettsvesenet og som forretningsadvokat.

I 2007 ble hun valgt til partileder i Liberalna demokracija Slovenije. Hun stilte deretter til valg og ble innvalgt i Slovenias nasjonalforsamling. Partiet gikk i regjeringssamarbeid og dannet en sentrum-venstreregjering under ledelse av sosialdemokraten Borut Pahor fra Socialni demokrati. Kresal ble innenriksminister. Hun gikk i august 2011 av som minister etter kontroverser om  en korrupsjonssak som involverte en bekjent og der Kresal uttrykte uenighet med Slovenias korrupsjonsbekjempelseskommisjon i saken. Hun gikk i desember samme år av som partileder etter at LDS ikke kom inn i parlamentet.

Damebladet *Jana* kåret i 2010 Kresal til «årets kvinne» for 2009.

## Referanser


## Eksterne lenker
*
Torfinn Kildal

**Torfinn Kildal** (født 1. juli 1954) var konserndirektør i Kongsberg Gruppen fram til oktober 2010 og ledet forretningsområdet Kongsberg Maritime. Kildal er utdannet siviløkonom på Norges Handelshøyskole (1977).

## Referanser

## Eksterne lenker
* Konserndirektør i Kongsberg Gruppen Kongsberg Gruppen
Antonio Delgado

**Antonio Delgado** (født 15. desember 1939, død 16. mars 2022 i Drammen) var en fotballspiller fra Kapp Verde. Han var den første mørkhudede spilleren i norsk fotball. Han fikk tilnavnet «Strømsgodets Eusebio» da han spilte i Eliteserien. 

Delgado debuterte for SIF på hjemmebane den 15. mai 1967 mot Rosenborg. Totalt spilte han syv kamper for Godset, og scoret ett mål forøvrig på bortebane mot Lyn 25. mai 1967.

Delgado vokste opp på Kapp Verde-øyene og spilte flere uoffisielle landskamper, før han mønstret på et norsk skip etter å ha hørt rykter om de gode lønningene norske redere betalte. Tre år senere mønstret han av i Porsgrunn og reiste til Drammen sammen med en kamerat. I tiden som fulgte dro han av og til til området ved Marienlyst for å spille løkkefotball. Her ble han oppdaget av Johnny Vidar Pedersen som spilte for SIF og som inviterte han til å prøvespille for klubben. Etter prøvespillet fikk han tilbud om å slutte seg til klubben, og fikk som en følge av dette også innvilget oppholdstillatelse i landet.

## Referanser


## Eksterne lenker
* Antonio var førstemann hos NISO
* Rasismen i norsk fotball hos TV 2
* Spillerprofil på Godset.no
Setúbal (distrikt)

Distriktet **Setúbal** ligger sørvest i Portugal. Det grenser til distriktene Lisboa og Santarém i nord, Évora i øst, Beja i sør, og Atlanterhavet i vest. Hovedstaden er Setúbal.

Distriktet består av 13 kommuner og er delt i to underregioner:

Península de Setúbal [NUTS II Sub-Region]:
** Alcochete
** Almada
** Barreiro 
** Moita 
** Montijo 
** Palmela 
** Seixal 
** Sesimbra
** Setúbal
Sub Region Alentejo Litoral:
** Alcácer do Sal
** Grândola
** Santiago do Cacém
** Sines

## Eksterne lenker
*
Aston Martin DBS V12

:*Denne artikkelen er om den nye Aston Martin DBS. For den klassiske, 1967-1972 GT bilen, se [[Aston Martin DBS]].*

Den moderne **Aston Martin DBS** er en høy-ytelses sportsbil fra den britiske bilprodusenten Aston Martin. De har brukt navnet DBS en gang før på grand tourer kupé fra 1967-72. Den moderne bilen erstatter 2004 Vanquish S som flaggskipet til merket.

Den ble offisielt avduket på 2007 Pebble Beach Concours d'Elegance den 16. august 2007, og hadde en ny utvendig farge, grafittgrå med en blåtone som har fått navnet «Casino Ice». De første bilene ble levert 1. kvartal 2008.

Bilen ble bygget i Gaydon i Warwickshire. Motoren ble bygget på Aston Martins motoranlegget i Köln.

Den har en 6.0 liters 12-sylindret motor på 510 hk med et dreiemoment på 470 Nm. Den går fra 0-100 på 4,6 sekunder, har en topphastighet på 307&nbsp;km/t og koster om lag 3,5 millioner.

Bilen ble brukt i filmen Casino Royale.

## Kilder
* Aston Martin DBS 2008–2012 på autoevolution.com.
Santarém (distrikt)

Distriktet **Santarém** ligger sentralt i Portugal. Distriktshovedstaden er Santarém.

Distriktet består av 21 kommuner:

* Abrantes
* Alcanena
* Almeirim
* Alpiarça
* Benavente
* Cartaxo
* Chamusca
* Constância
* Coruche
* Entroncamento
* Ferreira do Zêzere
* Golegã
* Mação
* Ourém
* Rio Maior
* Salvaterra de Magos
* Santarém
* Sardoal
* Tomar
* Torres Novas
* Vila Nova da Barquinha

## Referanser


## Eksterne lenker
*
Porto (distrikt)

Distriktet **Porto** ligger på den nordvestlige kysten til Portugal. Det grenser til distriktene Aveiro og Viseu i sør, Braga i nord, og Vila Real i øst. Hovedstaden er Porto, som er landets nest største by.

Distriktet består av 18 kommuner:
* Amarante
* Baião
* Felgueiras
* Gondomar
* Lousada
* Maia
* Marco de Canaveses
* Matosinhos
* Paços de Ferreira
* Paredes
* Penafiel
* Porto
* Póvoa de Varzim
* Santo Tirso
* Trofa
* Valongo
* Vila do Conde
* Vila Nova de Gaia

## Eksterne lenker
*
João do Canto e Castro

**João do Canto e Castro da Silva Antunes Júnior**, ofte kjent som **João do Canto e Castro** eller bare **Canto e Castro** (født 19. mai 1862 i Lisboa, død 14. mars 1934 samme sted) var en portugisisk marineoffiser og den 5. presidenten i Portugal fra 16. desember 1918 til 5. oktober 1919.

I 1891 giftet han seg med Mariana de Santo António Moreira Freire Correia Manoel Torres de Aboim (Lisboa, 13. juni 1865 – 18. januar 1946), Idanha-a-Novas søster og Vila Boims niese.

Han fikk stillingen som marineminister, utpekt av Sidónio Pais, den 9. september 1918, og tok over etter Pais etter at han ble drept, den 14. desember 1918.

I løpet av hans tid som statsoverhode ble det forsøkt revolusjon to ganger. Den første, i Santarém, i desember 1918, sto under ledelse av republikanerne Francisco da Cunha Leal og Álvaro Xavier de Castro. Det andre forsøket kom i januar 1919 og var monarkisk. Revolusjonslederen var Paiva Couceiro som en periode greide å kontrollere den nordlige delen av landet, som han kalte Monarkiet i Nord. Selv om Canto e Castro selv var monarkist, måtte han som sittende president bekjempe en bevegelse som var basert på de samme idealer han selv hadde.

## Se også
* Liste over Portugals presidenter
* Den første portugisiske republikk
* Portugals historie

## Referanser
Batalha (Portugal)

**Batalha** er en kommune i distriktet Leiria i Portugal. Kommunen har et areal på 103,56&nbsp;km² og 15 002 innbyggere (2001). Kommunen grenser til Leiria i nord og vest, Vila Nova de Ourém i øst, Alcanena i sørøst og Porto de Mós i sørvest.

Landsbyen ble grunnlagt av kong João I av Portugal, sammen med Mosteiro da Batalha, som en heder til den portugisiske seieren under Slaget om Aljubarrota den 14. august 1385.

Den portugisiske professoren og sosiologen Moisés Espírito Santo ble født i Batalha.

## Sogn
Kommunen består av fire sogn (freguesias):
* Batalha
* Golpilheira
* Reguengo do Fetal
* São Mamede

## Referanser




## Eksterne lenker
* 
* Bilder fra Batalha
* Adrian Fletchers Paradoxplace Batalha Pages (bilder)
Mortifikasjon

**Mortifikasjon** brukes i juridisk terminologi i to ulike betydninger:
#I pengekravsretten taler vi om mortfikasjon av negotiable dokumenter, dvs. dokumenter der rettighetshaveren må ha dokumentet i hende for å kunne gjøre sin rett gjeldende. Hvis slike dokumenter kommer bort, er det behov for å bryte forbindelsen mellom dokumentet og den rett det gir uttrykk for. Et eksempel er at en pantobligasjon er forsvunnet, slik at kreditor ikke kan kreve betaling fordi han ikke kan gi dokumentet tilbake. Etter en mortifikasjonsdom vil han kunne kreve oppgjør uten å presentere dokumentet. Mortifikasjon kan også skje i skyldners interesse. Dette kan være aktuelt hvor et innfridd dokument er kommet bort, og mortifikasjon hindrer at skyldner må betale en gang til dersom dokumentet likevel dukker opp igjen. Mortifikasjon er aktuelt både i forhold til tinglyste dokumenter og dokumenter som ikke er eller kan bli tinglyst.Mortifikasjon skjer ved en mortifikasjonsdom etter nærmere regler i lov om mortifikasjon av skuldbrev fra 1959 og rettighetshaveren kan da gjøre retten gjeldende uten å ha dokumentet i hende. Etter en lovendring i 2008 skal alle mortifikasjonssaker anlegges ved Brønnøy tingrett. Som regel kommer det ingen innsigelser mot mortifikasjonskravet og saken avgjøres da som en kontorforretning uten at partene behøver å møte til noe rettsmøte. I de sjeldne tilfeller der det kommer innsigelser mot at dokument blir mortifisert, skal saken overføres til den domstol hvor den hørte hjemme etter de tidligere regler – for tinglyste dokumenter er det den domstol der eiendommen ligger. 
#I strafferetten brukes begrepet om en dom som kjenner et injurierende utsagn dødt og maktesløst, jf. straffeloven §§ 248 og 249.
Hasselakollektivet

**Hasselakollektivet** er et svensk senter for rusbehandling. Det ble grunnlagt i november 1969 av Karl Arne Westerberg, Ulla Westerberg og Ulf Hammarberg på Franshammar Herrgård i Hassela, Sverige. 

Kollektivet ble først opprettet som storfosterhjem for seks ungdommer med rusproblemer, og ble snart et kollektiv med årlig inntak av 10–12 ungdommer eller elever. Fra 1981 økte antallet inntatte ungdommer årlig til 18–20. Ungdommene bodde og levde sammen med de voksne og delte felles arbeidsdag og fritid. Etterhvert fikk ungdommene skoletilbud i tillegg. Kollektivet startet samarbeide med Forsa Folkehøgskole og i sitt andre år bodde ungdommene på skolen og kom hjem til kollektivet på helger og i ferier for å hjelpe til med å skolere inn de nye ungdommene.

Hasselakollektivet ble tidlig et alternativ til annen behandling (psykiatrisk) av unge med betydelige rusmiddelproblemer. Rusmiddelbruket til ungdommene besto av hasj, beroligende tabletter, amfetamin, LSD, alkohol, ulike typer av sniffbare løsningsmidler og andre illegale rusmidler. Kollektivets idégrunnlag var oppbygd på en sosial- og politiskpedagogisk forståelse av ungdommenes rusmiddelavhengighet og hvordan dem skulle gi ungdommene ferdigheter, ansvar og senere kunnskap og forståelse i å håndtere sin avhengighet.

Hasselakollektivets metodikk eller Hasselapedagogikken fikk et betydelig og tidlig innpass i datidens sosialpolitiske debatt og ble ett fyrtårn og forbilde for mange svenske og senere også norske kollektiver (Tyrili, Selbu, Klokkergården, Fossum m.fl.). Det var særskilt debatten om tvang kontra frivillighet overfor de unge som var det sentrale skillet. Debatten speilet klare politiske skillelinjer mellom liberalere (mot tvang) og de som stod fram og ville ansvarlig gjøre ungdommene og tvinge dem  bort fra rusens «tyranni».

Dannet Forbundet Hassela Solidaritet i 1983. Kammeratstøtte.

I mars 1988 brant hovedhuset helt ned. En ungdom døde og syv ble skadet. Driften fortsatte imidlertid i provisoriske lokaler. Takket være betydelig innsats av lokale håndverkere og kollektivets ansatte ble nytt hovedhus på 240 m2 i tre etasjer tatt i bruk til jul samme år.

KA Westerberg og hans nye kone Gunnell (Gunsan) Jônson (1971) var aktive i driften av Hasselakollektivet fram til 2004.

## Eksterne lenker
*  Hasselakollektivets hjemmeside
Portalegre (distrikt)

Distriktet **Portalegre** ligger sørøst i Portugal. Det grenser i nord til Castelo Branco, i vest til Santarém, i sør til Évora og i øst til Spania. Hovedstaden er Portalegre.

Distriktet består av 15 kommuner:
* Alter do Chão
* Arronches
* Avis
* Campo Maior
* Castelo de Vide
* Crato
* Elvas
* Fronteira
* Gavião
* Marvão
* Monforte
* Nisa
* Ponte de Sôr
* Portalegre
* Sousel

## Referanser


## Eksterne lenker
*
Up to Now

***Up to Now*** er det sjette albumet, og det første samlealbumet, med det skotske/irske alternative rockebandet Snow Patrol. 

Albumet ble sluppet i anledning 15-årsjubileet til Snow Patrol 6. november 2009. Albumet inneholder tre nye spor, deriblant «Just Say Yes».

## Sporliste
;CD 1
#  «Chocolate»
#  «Chasing Cars»
#  «Crack the Shutters»
#  «Set the Fire to the Third Bar» (Featuring Martha Wainwright)
#  «Crazy in Love» (Beyoncé cover)
#  «Just Say Yes»
#  «Batten Down the Hatch»
#  «You're All I Have»
#  «Hands Open»
# «Cartwheels»
# «The Planets Bend Between Us»
# «Ask Me How I Am»
# «Making enemies»
# «Run» (Mencap Little Noise Sessions, Live at the Union Chappel)

;CD 2
#  «Take Back the City»
#  «Shut Your Eyes»
#  «An Olive Grove Facing the Sea» (2009 version)
#  «Run»
#  «Give Me Strength»
#  «Signal Fire»
#  «Spitting Games»
#  «Open Your Eyes»
#  «Dark Roman Wine»
# «Fiffteen Minutes Old»
# «You Are My Joy»
# «The Golden Floor»
# «Starfighter Pilot»
# «PPP»
# «Chasing Cars» (Mencap Little Noise Sessions, Live at the Union Chappel)

## Annet
* En Digipak ble sluppet i tillegg til albumet. På denne følger det med en DVD med dokumentarspor, live-opptak og en animert kortfilm
* Et Boks-sett der det fulgte med en DVD og en CD til ble også lansert samme år.

## Eksterne lenker
*
Snorre Wikstrøm

**Snorre Wikstrøm** (født 15. mars 1972 på Hamar) er en norsk politiker (Ap). Han var statssekretær ved Statsministerens kontor i deler av Jens Stoltenbergs andre regjeringsperiode. Han har tidligere vært utredningssekretær, strategirådgiver og leder av politisk avdeling ved Arbeiderpartiets hovedkontor på Youngstorget i Oslo. Han var valgkampsjef i Arbeiderpartiet i 2009 og 2015.

Snorre Wikstrøm har vært sentralstyremedlem i Arbeidernes ungdomsfylking og leder i AUF i Hedmark. Han er utdannet ved Universitetet i Oslo.

I 2014-2016 var Snorre Wikstrøm engasjert av Gyldendal Norsk Forlag for å bistå Jens Stoltenberg i arbeidet med selvbiografien *Min historie*. Fra 2016 jobbet Snorre Wikstrøm som nestleder i Arbeiderpartiets stortingsgruppes sekretariat, og som politisk rådgiver for Hadia Tajik, og fra 2018 er han sekretariatsleder for Arbeiderpartiet i Stortinget.

## Referanser


## Eksterne lenker
* 
*  CV på Regjeringen.no
Guarda (distrikt)

Distriktet **Guarda** ligger nordøst i Portugal. Det grenser i nord til Bragança, i øst til Spania, i sør til Castelo Branco og i vest til Coimbra og Viseu. Distriktshovedstaden, og den mest folkerike byen er Guarda.

Distriktet består av 14 kommuner:
*  Aguiar da Beira
*  Almeida
*  Celorico da Beira
* Figueira de Castelo Rodrigo
*  Fornos de Algodres
*  Gouveia
*  Guarda
*  Manteigas
*  Mêda
*  Pinhel
*  Sabugal
*  Seia 
*  Trancoso
*  Vila Nova de Foz Côa

## Referanser


## Eksterne lenker
*
Faro (distrikt)

Distriktet **Faro** ligger lengst sør i Portugal og er sammenfallende med regionen Algarve. Det grenser i nord til distriktet Beja, i øst til Spania og i sør og vest til Atlanterhavet. Distriktshovedstaden er Faro.

## Kommuner
Distriktet består av 16 kommuner:

## Referanser


## Eksterne lenker
*
Évora (distrikt)

Distriktet **Évora** ligger i det sentrale Portugal i regionen Alentejo. Det grenser i nord til Santarém og Portalegre, i vest til Setúbal, i sør til Beja og i øst til Spania. Distriktshovedstaden er Évora.

Distriktet består av 14 kommuner:
* Alandroal
* Arraiolos
* Borba
* Estremoz
* Évora
* Montemor-o-Novo
* Mora
* Mourão
* Portel
* Redondo
* Reguengos de Monsaraz
* Vendas Novas
* Viana do Alentejo
* Vila Viçosa

## Referanser


## Eksterne lenker
*
Bragança (distrikt)

**Bragança** er ett av Portugals 18 distrikter, og ligger helt nordøst i Portugal. Det grenser i nord og øst til Spania, i sør til Guarda og Viseu og i vest til Viana do Castelo. Distriktshovedstaden er Bragança.

Distriktet består av 12 kommuner:
* Alfândega da Fé
* Bragança
* Carrazeda de Ansiães
* Freixo de Espada à Cinta
* Macedo de Cavaleiros
* Miranda do Douro
* Mirandela
* Mogadouro
* Moncorvo
* Vila Flor
* Vimioso
* Vinhais

## Økonomi
Regionen er kjent for sin småskala landbruksproduksjon, støttet av ulike arter av frittgående storfe og tradisjonelle landbruksteknikker.

## Referanser


## Eksterne lenker
*
Idrettslaget Frøya

:*For idrettslaget fra Sør-Trøndelag, se [[Frøya Idrettslag]].*

**Idrettslaget Frøya** (stiftet 26. juni 1928) er et idrettslag fra Bergen, som driver med basketball, cheerleading og fotball.

## Idretter
### Basketball

Klubben har et basketballag, Frøya Basket, som spiller i den norske toppserien BLNO, med hjemmekamper i Frøya Idrettspark.

### Cheerleading
Klubben har et cheerleaderlag kalt Frøya Thunders.

### Fotball

Klubbens fotballag, Frøya Fotball, spiller 2014-sesongen i 3. divisjon, etter å ha rykket opp fra 4. divisjon etter 2013-sesongen.

## Eksterne lenker
* 
* Bergen byleksikon på nett, om Frøya
Trysil videregående skole

**Trysil videregående skole** er en kombinert videregående skole med både studiespesialiserende og yrkesfaglige tilbud i Trysil, i Innlandet. Skolen er samlokalisert med en avdeling til Fagskolen Innlandet.

Skolen tilbyr Studiespesialisering. I tillegg tilbys yrkesfagene bygg- og anleggsteknikk, helse- og oppvekstfag. Skolen har også Idrettsfag med toppidretts fordypning innen fotball, langrenn skiskyting, alpin, snowboard og twintip.

## Rektorer
* 2020-: Kristin Stevik
* -2020: Bjørn Matsson (til Gjøvik videregående skole

## Eksterne lenker
*
Leiria (distrikt)

Distriktet **Leiria** ligger sentralt i Portugal. Det grenser til distriktene Coimbra i nord, Castelo Branco og Santarém i øst, Lisboa i sør og til Atlanterhavet i vest. Distriktshovedstaden er Leiria, som også er den største byen i distriktet.

Distriktet består av 16 kommuner:
* Alcobaça                    
* Alvaiázere
* Ansião
* Batalha  
* Bombarral
* Caldas da Rainha
* Castanheira de Pera
* Figueiró dos Vinhos
* Leiria 
* Marinha Grande 
* Nazaré
* Óbidos
* Pedrógão Grande
* Peniche
* Pombal
* Porto de Mós

## Referanser


## Eksterne lenker
*
Frøya Basket

**Frøya Basket** er et basketballag som ble stiftet 19. januar 2002 i Bergen i Hordaland.

Herrelaget spiller i den norske toppserien BLNO, og har Baard Stoller som trener. Frøya basket er under Idrettslaget Frøya, og de spiller sine hjemmekamper i Frøya Arena. Frøya Basket har lag ned til gutter 10 år, i tillegg til et kvinnelag i 2. divisjon.

## Referanser
Sømådalen

**Sømådalen** er ei bygd som ligger langs fylkesvei 26 nordvest i Engerdal nær sjøene Femund og Isteren. Bygda har egen kirke og butikk. Bygda har også samfunnshus, de har hatt tre forskjellige forsamlingslokaler opp gjennom årene. Det nyeste samfunnshuset heter Skogtun, og ble satt opp først i 1980-årene. Det ble tatt i bruk i 1984. Sømådalen hadde i veldig mange år sin egen grendeskole. Helt siden 1880-årene har det vært skoleundervisning i bygda. En ca. 135 år gammel historie tok slutt da Sømådalen grendeskole ble nedlagt fra og med høsten 2016. Gjennom Sømådalen renner også elva Sømåa, fra Langsjøen i nord til Isteren i sør. Bygda har for tiden ca. 70 innbyggere. Bygda huser også teaterlaget Sømådalen Theaterselskab, som bandet Eau De Vill har sitt utspring fra.

## Litteratur
* Engerdal Bygdebok bind 3, s.351, og Engerdal Bygdebok bind 6, .s 356.
Portugals autonome regioner

Portugal har to **autonome regioner** (portugisisk: *Regiões autónomas de Portugal*): Asorene (*Região autónoma dos Açores*) og Madeira (*Região autónoma da Madeira*). Sammen med Fastlands-Portugal utgjør de den portugisiske republikken. 

I den portugisiske grunnloven er de autonome regionene definert som regioner med egne myndigheter og lovbok. Myndighetene er delt inn i utøvende regionalmyndigheter (*Governo Regional*) og den lovgivende forsamlingen (*Assembleia Legislativa*). Den lovgivende er valgt demokratisk etter D'Hondts metode.

Opprinnelig var den portugisiske republikken representert i hver region med en minister (*Ministro da República*), foreslått av sentralmyndighetene og utnevnt av presidenten. Ved grunnlovsendringen i 2006 ble ministeren degradert til representant (*Representante da República*).

Regionalpresidenten blir utnevnt av Presidenten på grunnlag av valget til de lovgivende forsamlingene.
Sophie av Württemberg

**Sophie av Württemberg** (født 17. juni 1818, død 3. juni 1877) var dronning av Nederland 1849–77. Hun var datter av kong Vilhelm I av Württemberg og Katarina Pavlovna av Russland. 

Hun ble gift med sin fetter, den kommende kong Vilhelm III av Nederland 18. juni 1839. Ekteskapet ble ikke lykkelig, og fra 1855 levde hun og mannen adskilt. Han giftet seg på nytt etter hennes død.

## Referanser


## Eksterne lenker
*
Sømådal skole

**Sømådal skole** var en grendeskole i bygda Sømådalen i Engerdal kommune. 

Dagens lokaler har vært i bruk siden 1926, og ble påbygd og renovert i 1999. 1. august 2016 ble skolen nedlagt.

## Referanser
Kreischa

** Kreischa ** er en kommune i den vestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Kommunen har 4&nbsp;390 innbyggere (31. desember 2008).

Kommunen ligger sør for Dresden i dalen Lockwitzbach i Osterzgebirge.

Kommunen består av distriktet Kreischa og 14 distrikter som har vært tidligere kommuner:

Kreischa var en kommune i Kreis Freital fra 1952 til 1990, og i Landkreis Freital fra 1990 til 1994. Fra 1. august 1994 frem til 1. august 2008 var den en del av i Weißeritzkreis, og siden 1. august 2008 har den vært en del av Landkreis Sächsische Schweiz-Osterzgebirge.

## Bilder

File:Schloss Lungkwitz (01).jpg|Lungkwitz slott, bygget  1619-1621
File:Kreischa Hausmannplatz (1) 2006.JPG|Plassen Hausmannplatz i Kreischa
File:Kreischa, church.jpg|Kreischa kirke


## Referanser


## Eksterne lenker
*
International Institute for Management Development

**International Institute for Management Development** (**IMD**) er en ledelseshøyskole etablert januar 1990 i Lausanne i Sveits.

IMD oppsto gjennom sammenslåing av de uavhengige ledelses-sentrene *International Management Institute* (Geneva) (IMI), etablert i 1946 av alumninumskonsernet Alcan og *Institut pour l'Etude des Methodes de Direction de l'Entreprise* (IMEDE) Lausanne etablert i 1957 av næringsmiddelselskapet Nestlé.

## Referanser


## Eksterne lenker
*
Sandvika stadion

**AJ Arena** er en fotballarena beliggende på Kadettangen i Sandvika i Bærum, som tidligere ble kalt **Sandvika Stadion** og **Kadettangen kunstgress**. Navnet Kadettangen stammer fra den gang Krigsskolen brukte området som treningsleir for sine kadetter. Anlegget driftes av Bærum Sportsklubb og er en helårs kunstgressbane med en tilskuerkapasitet på 500. Setene på tribunen ble innkjøpt fra gamle Bislett stadion da denne ble revet i 2004. I tillegg er der også en treningsbane i kunstgress, beliggende på den ene kortsiden av fotballbanen, et garderobeanlegg, en idrettshall og Bærum Sportsklubbs klubbhus.

Det nye navnet ble annonsert på Bærum Sportsklubbs 100-års jubileumsfest,  og i forbindelse med den første hjemmekamp for Bærum i 2. divisjon i 2010, var det offisiell omdøping av stadion.

I forbindelse med at Bærum rykket opp til Adeccoligaen i 2011, ble det fra NFF satt nye krav til stadion. Før seriestart i 2012 ble kunstgresset skiftet ut og nye tribuner med sitteplass til 602 personer oppført.

## Historie
Området Kadettangen ble av Krigsskolen brukt som bivuakkleir om sommeren i årene 1820-1825, og fra 1869 til 1896 til årlige sommerøvelser. Bærum kommune leide i 1902 området for båtopplag, laste- og losseplass, samt lekeområde. Det ble i 1916 kjøpt opp, etter forslag i 1910 fra sportsklubben Grane, for kr 50&nbsp;000,-, til bruk som idrettsplass. Grusplassen ble benyttet som fotballbane om sommeren og ishockey-/bandybane om vinteren. Rundt plassen ble det anlagt løpebaner, til bruk for friidrett på sommeren og skøyteløping på vinteren. Midt på banen sto en flaggstang som flittig ble benyttet som «12-mann på banen». Denne ble etter hvert fjernet, og svartgrusen erstattet med rødgrus. I 2003 ble grusbanen omgjort til en kunstgressbane med undervarme og løpebanene fjernet, da IL Tyrving, som hadde delt området med Bærum Sportsklubb, hadde flyttet sine aktiviteter til Nadderud stadion. Banens lenge er 105 meter og bredden 68 meter. Undervarmen kommer fra kloakk sendt fra Oslo til renseanlegget VEAS. Treningsbanen kom til etter en donasjon ved testamente av Per Skalleberg, en æret borger av kommunen og langvarig medlem av klubben.

Under vinterlekene i Oslo i 1952 ble noen av ishockeykampene avviklet her.

## Referanser


## Se også
*Kadettangen

## Kilder
**Bærum Sportsklubbs jubileumsavis*, 1980.
*Bærum Sportsklubbs gamle hjemmesider
*Budstikka.no

## Eksterne lenker
* 
* Sandvika Stadion - Nordic Stadiums
José Mendes Cabeçadas

**José Mendes Cabeçadas Júnior** (født 19. august 1883 i Loulé, død 11. juni 1965 i Lisboa) var en portugisisk marineoffiser og admiral, en republikansk politiker og president i Portugal. 

Han ble utnevnt til den niende presidenten i Portugal og satt i presidentembetet mellom den 31. mai og 19. juni 1926. Han var også den 95. statsministeren i Portugal i den samme perioden. Han var i tillegg minister for Portugals indre anliggender i den samme perioden. Han hadde en stor rolle i utarbeidelsen av flere revolusjonære bevegelser som skapte og var med på å ende den portugisiske første republikk til fordel for Estado Novo.

Mendes Cabeçadas var en av de ansvarlige for opprøret ombord på skipet Adamastor, under den republikanske revolusjonen i 1910. Men han ble raskt skuffet over militær-regimet som han hadde bidratt til å skape. I 1926 ledet han en revolusjon mot den første republikk i Lisboa etter at Gomes da Costa hadde startet det i Braga. 

Han giftet seg i mars 1911 og hadde fire døtre.

## Referanser
Plastic Beach

***Plastic Beach*** er bandet Gorillaz' tredje studioalbum og kom ut i 2010. Platen er eksperimentell og er basert på hiphop, electronica og synthpop. 
På platen medvirker også Snoop Dogg, Bobby Womack, Mos Def og Little Dragon.

## Sporliste

#«Orchestral Intro» (feat. Sinfonia Viva)
#«Welcome to the World of the Plastic Beach» (feat. Snoop Dogg and Hypnotic Brass Ensemble)
#«White Flag» (feat.  Bashy and The National Orchestra For Arabic Music)
#«Rhinestone Eyes»
#«Stylo» (feat. Bobby Womack and Mos Def)
#«Superfast Jellyfish» (feat. Gruff Rhys and De La Soul)
#«Empire Ants» (feat. Little Dragon)
#«Glitter Freeze» (feat. Mark E Smith)
#«Some Kind of Nature» (feat. Lou Reed)
#«On Melancholy Hill»
#«Broken»
#«Sweepstakes» (feat. Mos Def & Hypnotic Brass Ensemble)
#«Plastic Beach» (feat. Mick Jones & Paul Simonon)
#«To Binge» (feat. Little Dragon)
#«Cloud of Unknowing» (feat. Bobby Womack and Sinfonia ViVA)
#«Pirate Jet»
#« Pirate Progress»

## Eksterne lenker
*
Patrick Byrne

**Patrick Byrne** (født 11. april 1965 i Chicago) er en kjelkehockeyspiller fra USA, som spiller venstre wing. Han mistet en fot i november 1992, i en byggeulykke. 

Da han deltok i de paralympiske vinterlekene i 2002 hadde han spilt kjelkehockey i bare to år. I 2010 ble han oppført i *Illinois Hockey Hall of Fame*.

## Meritter
* Paralympiske vinterleker 2002
** Gull

## Referanser


## Eksterne lenker
* Paralympic.org - Paralympiske resultater
* Salt Lake 2002 – ''Patrick BYRNE – United States of America (USA)''
António José de Almeida

**António José de Almeida** (født 27. juli 1866 i Penacova, São Pedro de Alva, død 31. oktober 1929 i Lisboa) var en portugisisk politiker. Han var en av de ledende politikerne i Portugals første republikk.

Han ble utnevnt til den 11. statsministeren i Portugal fra 16. mars 1916 og til 25. april 1917 og han var den sjette president i Portugal mellom 5. oktober 1919 og 5. oktober 1923. Almeida var en overbevist republikaner og motstander av monarkiet i Portugal. Han ble bragt inn i regjeringen etter oktoberrevolusjonen i Portugal i 1910. Han var den eneste presidenten i Portugals første republikk som fullførte alle sine fire år med president-mandatet.

Han studerte medisin ved Universitetet i Coimbra og hadde tenkt å bli lege, men han droppet planene og ble politiker i stedet. Under hans tid som ministerråd for innenriksdepartementet, var han med på grunnleggingen av både Universitetet i Lisboa og Universitetet i Porto i 1911.

## Se også
*Liste over Portugals statsministre
* Liste over Portugals presidenter
## Referanser
Australdrakelilje

**Australdrakelilje** (*Cordyline australis*) er et tre i aspargesfamilien som kommer fra New Zealand, og kan bli inntil 20 meter høyt. Små individ har bare en bladkrone, men etterhvert og da ofte etter blomstring vil nye skudd skytes ut fra stammen rett i underkant av kronen som etterhvert blir til nye greiner med egne bladkroner. Bladene er sverdformet og blir 40-90cm lange og 3-7cm breie.

Planten blomstrer seint på våren til seinsommeren og har hvite kremaktige blomstrer i et tett cluster 50-100cm langt. Frukten er som hvite bær med en størrelse på 5-7 mm i diameter.

## Utbredelse
I de senere år er australdrakelilje blitt svært populær utenfor New Zealand som prydtrær, og da i hovedsak i vest-europa og på De britiske øyer, men også på nordvestkysten av USA finnes mange eksemplarer av drageliljen. Mye av årsaken til dens popularitet er plantens tilpasningsevne i kjølige klima, men ikke minst den tropiske effekten planten gir i hager med temperert klima.

Australdrakelilje passer utmerket i maritimt klima langs sørvestkysten av Norge hvor middeltemperaturen vinterstid ikke går under null grader celcius. Etablerte individ sies å ha overlevet kortvarige temperaturer ned mot −10 grader celcius, men vil i kreve beskyttelse i strenge og langvarige vintrer med mye snø. I situasjoner der bladkronen har blitt skadet av vær og vind har planten den unike egenskapen at den skyter nye skudd utfra stammen lenger nede.

## Varianter
I tillegg til den vanlige grønne varianten finnes det en rekke spennende varianter som *Red Sensation*, *Red Star*, *Sundance* og *Variegata*.

## Litteratur
* 
* 

## Eksterne lenker

*
Cheese

**Cheese** er et fritt dataprogram for å ta bilder og video med et nettkamera, skrevet for skrivebordsmiljøet GNOME. Programmet kan legge effekter på bildet i sanntid.

## Historikk
Cheese ble utviklet som et Google Summer of Code-prosjekt i 2007 av Daniel G. Siegel. Hensikten med prosjektet var å etablere et fritt alternativ til Mac OS X-programmet Photo Booth.

Under utviklingen av det grafiske brukergrensesnittet er det tatt spesielle hensyn for å gjøre programmet optimalisert for nett-PCer, slik at programmet skal kunne fungere på et bredt spekter av Linux-distribusjoner.

Siden GNOME 2.22.0 ble lansert 12. mars 2008, har Cheese blitt distribuert som en del av GNOME.

## Funksjoner
Cheese har modi for å ta enkeltbilder, video og bildeserier. I enkeltbilde- og bildeseriemodus har programmet forsinkelse på avløseren, og bruker skjermen som en rudimentær blits.

Programmet er integrert i GNOME. For eksempel kan man sende bilder direkte til fotohåndteringsverktøyet F-spot, eller angi at et bilde skal settes som profilbilde i GNOME.

Dersom programpakken *postr* er installert, er det mulig å eksportere bilder fra Cheese direkte til Flickr.

Cheese har støtte for å skifte mellom flere kameraer. Programmet bruker biblioteket GStreamer til å lagre videoer i konteinerformatet Ogg, komprimert med Vorbis og Theora, og til å legge effekter på bilder og videoer.

## Referanser


## Eksterne lenker
*